分类：教育/科学-学习帮助
问题：急急急急!!!!!!!帮我想一首有关于竹子的诗。 
帮我想一首有关于竹子的。
回答：范公丛竹歌并序 岑参 职方郎中兼侍御史范公，乃于陕西使院内种竹， 新制丛竹诗以至见示，美范公之清雅操，遂为歌以和之。 世人见竹不解爱，知君种竹府庭内。 此君托根幸得地，种来几时闻已大。 盛暑丛色寒，闲宵槭槭叶声乾。能清案牍帘下见，宜对琴书窗外看。 为君成阴将蔽日，迸笋穿阶踏还出。守节偏凌御史霜，虚心愿比郎官笔。 君莫爱南山松树枝，竹色四时也不移。寒天草木黄落尽，犹自青青君始知。 竹里馆 王维 独坐幽篁里，弹琴复长啸。深林人不知，明月来相照。 竹里馆 裴迪 来过竹里馆，日与道相亲。出入惟山鸟，幽深无世人。 慈姥竹 李白 当涂县北有慈姥山，积石俯江，岸壁峻绝，风涛汹涌。 其山产竹，圆体疏节，堪为箫管，声中音律。 野竹攒石生，含烟映江岛。翠色落波深，虚声带寒早。 龙吟曾未听，凤曲吹应好。不学蒲柳凋，贞心常自保。 严郑公宅同咏竹 杜甫 绿竹半含箨，新梢才出墙。色侵书帙晚，阴过酒樽凉。 雨洗娟娟净，风吹细细香。但令无剪伐，会见拂云长。 巽公院五咏苦竹桥 柳宗元 危桥属幽径，缭绕穿疏林。迸箨分苦节，轻箨抱虚心。俯瞰涓涓流， 仰聆萧萧吟。差池下烟日，嘲哲鸣山禽。谅无要津用，栖息有余阴。 竹径 李得裕 野竹自成径，绕溪三里余。檀栾被层阜，萧瑟映清渠。 日落见林静，风行知谷虚。田家故人少，谁肯共焚鱼。 新竹 元稹 新篁才解箨，寒色已青葱。冉冉飘凝粉，萧萧渐引风。 扶疏多透日，寥落未成丛。惟有团团节，坚贞大小同。 新栽竹 白居易 佐邑意不适，闭门秋草生。何以娱野性，种竹百余茎。 见此激上色，忆得山中情。有时公事暇，尽日绕栏行。 勿言根未固，勿言阴未成。已觉庭宇内，梢梢有余清。 最爱返窗卧，秋风枝有声。 酬人雨后玩竹 薛涛 南天春雨时，那鉴雪霜姿。众类亦云茂，虚心宁自持。 多留晋贤醉，早伴舜妃悲。晚岁君能赏，苍苍尽节奇。 同郭参谋崔仆射淮南节度使厅前竹 刘长卿 昔种梁王苑，今移汉将坛。蒙笼低冕过，青翠卷帘看。 得地移根远，经霜抱节难。开花成凤实，嫩笋长渔竿。 霭霭军容静，萧萧郡宇宽。细音和角暮，疏影上门寒。 湘浦何年变，山阳几处残。不知轩屏侧，岁晚对袁安。 洗然弟竹亭 孟浩然 吾与二三子，平生结交深。具怀鸿鹄志，苦有 鸟 鸟心。 逸气假毫翰，清风在竹林。达是酒中趣，琴上偶然音。 葺夷陵幽居 李涉 负郭依山一径深，万竿如束翠沉沉。从来爱物多成癖，辛苦移家为竹林 苦篁调啸引 李贺 谁说轩辕在时事，伶伦采竹二十四。伶伦采之自昆丘，轩辕诏遗中分作十二。 伶伦以之正音律，轩辕以之调元气。当时黄帝上天时，二十三管咸相随。 唯留一管人间吹，无得不能得此管，此管沉埋虞舜祠。 玩友人庭竹 施肩吾 曾去旋州看种玉，那似君家满庭竹。客来不用呼清风，此处挂冠凉自足。 新竹 韩愈 笋添南阶竹，日日成清 。缥节已储霜，黄苞犹掩翠。 出栏出五六，当户罗三四。高标凌秋严，贞色夺春媚。 稀生巧补林，迸出疑争地。纵横乍依行，烂漫忽无次。 风枝未飘吹，露粉先含泪。何人可携玩，清景空瞪视。 题刘秀才新竹 杜牧 数茎幽玉色，晓夕翠烟分。声破寒窗梦，根穿绿藓纹。 渐笼当槛日，欲碍入帘云。不是山阴客，何人爱此君。 初食笋呈座中 李商隐 嫩箨香苞初出林，五陵论价重如金。皇都陆海应无数，忍剪凌云一寸心。 题郑长侍厅前竹 贾岛 绿竹临诗酒，婵娟思不穷。乱枝低积雪，繁叶亚寒风。 萧飒疑泉过，萦回有径同。侵庭根出土，隔壁笋成丛。 竦影纱窗外，清音室瑟中。卷帘终日看，欹枕几秋同。 万顷歌王子，千竿伴阮公。露光怜片片，雨涧爱蒙蒙。 解谷蛮湖北，湘川霸水东。何如轩槛侧，苍翠袅长空。 官舍竹 王禹称 谁种潇潇数百竿，伴吟偏称作闲官。不随夭艳争春色，独守孤贞待岁寒。 声拂琴床生雅趣，影侵棋局助清欢。明年纵便量移去，犹得今冬雪里看。 庭竹 释智圆 移去群花种此君，满庭寒翠更无尘。暑天闲绕烦襟尽，犹有清风借四邻。 咏金竹 蒋堂 百镒先寒一径深，潜疑造化铸成林。贪夫或有凭栏者，不见修篁但见金。 竹 宋祁 修修梢出类，辞卑不肯丛。有节天容直，无心道与空。 紫竹 梅尧臣 西南产修竹，色异东筠绿。裁箫映檀唇，引枝宜凤宿。 移从几千里，不改生幽谷。 种竹斋 司马光 吾爱王子猷，借斋也种竹。一日不可无，潇洒常在目。 雪霜徒自白，柯叶不改绿。殊胜石季伦，珊瑚满金谷。 华藏院此君亭咏竹 王安石 一径森然四座凉，残阴馀韵去何长。人怜直节生来瘦，自许高材老更刚。 曾与蒿藜同雨露，终随松柏到冰霜。烦君惜取根株在，欲乞伶伦学凤凰。 金竹 吕陶 渠江有竹，其色深黄，里人目为金竹。 修竹已可爱，况复如黄金。天地与正色，霜雪坚比心。 云芝生有节，栗玉种成林。回首渭川远，山间绕翠阴。 竹轩 沈辽 古人爱修竹，潇洒临幽轩。劲节有高致，清声无俗喧。 春日斗琐碎，秋风撼琅干。谁知渭川富，千亩可悬冠。 咏竹 韦骧 此君坚直本天然，岂学妖花艳主轩，筠带轻霜凝不落，干搓圆玉碧无痕。 非春长自繁枝叶，有地终须大本根，谁为裁音荐清庙，定胜嘉木就牺樽。 咏竹 文同 竹、竹。森寒，洁绿。湘江边，渭水曲。 帷幔翠锦，戈矛苍玉。虚心异草木，劲节逾凡木。 化龙杖入仙陂，呼凤律鸣神谷。月娥巾披净冉冉，风女声笙竽清肃肃。 林间饮酒碎影摇金，石上围棋清阴覆局。屈大夫逐去徒悦椒兰，陶先生归但寻松菊。 若檀栾之操则无敌于君，图潇洒之姿亦莫贤于仆。 于潜僧绿筠轩 苏轼 可使食无肉，不可居无竹。无肉令人瘦，无竹令人俗。 人瘦尚可肥，士俗不可医。傍人笑此言，似高还似痴。 若对此君仍大嚼，世间那有扬州鹤。 惜竹诗并引 孔武仲 东斋有竹数竿，翠蔚可喜，其傍众笋附生，漫益深茂， 最后出者，尤若奇特，无不应意，解箨未尽， 而为老兵手折之，悲夫，以干云蔽日之势，而摧于窗户之下 ，以凌霜冒雪之姿，而失于俄顷之间，环步往来 ，凄怆良久，不能忘情，因寓之以诗。 老藓墙阴夕照间，何人折我翠琅干。即之绿叶随尘化，犹有低枝带露残。 不放云梢侵霰雪，因嗟世故足波澜。故园未乏员当品，十顷繁阴六月寒。 书舍竹 蔡确 窗前翠竹三竿，萧洒风吹满院寒。常在眼前君莫厌，化成龙去见应难。 员当谷 苏辙 谁言使君贫，已用谷量竹。盈谷万万竿，何曾一竿曲。 和师厚栽竹 黄庭坚 大隐在城市，此君真友生。根行辰日斫，笋要上番成。 龙化葛陂去，风吹阿阁鸣。草荒三径断，岁晚见交情。 新竹 惠洪 琅干数本倚墙阴，新笋均条忽作林。昨日小轩添得境，却烦佳月碎筛金。 种竹子题爱心亭 范成大 洒扫宣华舍此君，烟中月下绿生尘。他年上叶清风满，莫忘今年借宅人 新竹 朱熹 春雷殷岩际，幽草齐发生。我种南窗竹，戢戢已抽萌。 坐获幽林赏，端居无俗情。 云溪观竹戏书二绝句 陆游 气盖冰霜劲有余，江边见此列仙癯。清寒直入人肌骨，一点尘埃住得无。 溪光竹色两相宜，行到溪桥竹更奇。对此莫论无肉瘦，闭门可忍十年饥。 新竹 杨万里 青士何年入大荒，羽仪禁者立如墙。锦绷半脱娟娟玉，粉节新涂拂拂霜。 带雨小酣三日后，出墙忽喜一梢长。今年秋闰防多署，剩借先生格外凉。 移竹 辛弃疾 每因种树悲年事，待看成阴是几时。眼见子孙孙又子，不如栽竹绕园池。 种竹 刘克庄 借居未定先栽竹，为爱疏声与薄阴。一日暂无能鄙吝，数竿虽少亦萧森。 窗间对了添诗料，郭外移来费俸金。自笑明年何处在，虚檐风至且披襟。 龚平甫森玉轩 孟宗献 古人借宅亦种竹，大似饕奇心未足。高斋闻有万琅干，坐对怀山饮秋绿。 官闲胜日无一事，樽酒不空仍有肉。他时剥啄叩君门，高枕矮床容我宿。 一字题示商君祥 李俊民 潇洒能医俗，檀栾看上番。我宁负此腹，忍使箨龙冤。 义师院丛竹 郭长倩 南轩移自处西坛，瘦玉亭亭十数竿。得法未应输老柏，植根兼得近幽兰。 虽无农艳包春色，自许贞心老岁寒。百草千花零落尽，请君来向此中看。 题崞县郝子玉此君轩 毛瑞卿 桂林名姓一枝新，万竹青青德有邻。渭上风烟分别派，山阳诗酒属闲人。 心期已到冰霜窟，眼界不知花柳尘。萱背从今看辉映，嫩香新粉四时春。 高竹临水上 虞集 高竹临水上，幽花在崖阴。以彼贞女姿，当此君子心。 春阳不自媚，久露忽已深。湘妃昔鼓瑟，怅望苍悟岑。 寒竹篇 傅若金 寒竹依涧阿，石生何磊磊。滋息因厚地，生成籍元宰， 春阳散华景，枝叶被光彩。及兹芳岁阑，使我忧心每。 遽悲凛节变，但恐惊尘免。寒奥既宜异，迟暮复焉悔。 淇园荫未息，解谷音忧在。君子夙相好，深怀邈云海。 竹性谅糜迁，人心惧中改。愿言卒封植，勿使伤樵采。 徐竹隐 王冕 过江修竹静郊居，门外阴阴千亩余。直节不移高士操， 息交那与俗人书？卧听翠雨飞 瓴，笑 清风过绮疏。 却扫红尘喧境寂，岁寒分席待樵渔。 江上竹 王世熙 萧萧江上竹，依依遍山麓。晨霞屑明金，夕月拥寒玉。 梢梢绿凤翼，叶叶青鸾足。深丛疑立壁，高节折垂 。 荒凉含雨露，历乱同草木。不求笋煮羹，不求椽架屋。 条作长笛，吹我平调曲。 题筠轩友人诗卷 曹文晦 有竹无人负孤竹，有人无竹令人俗。二者如何可得兼，惟有君家青意足。 君家竹围青玉城，君家有人冰雪清。幅巾相对弄明月，是人是竹俱忘形。 东邻种桑富纨绮，西邻种花蜂蝶聚。岂无红袖引壶觞，那得诗人叩门户。 诗人爱竹如爱宾，娟娟秀色诗争新。君当开径扫白云，相逢不是尘埃人。 野竹 吴镇 野竹野竹绝可爱，汁液扶疏有真态。生平素守远荆榛，走壁悬崖穿石埭。 虚心抱节山之阿，清风白月聊婆娑。寒梢千尺将如何，渭川淇澳风烟多。 题顾处士竹逸亭 于立 徵君结屋玉山里，个个修篁一尺围。秋声六月起萧瑟，翠雨尽日生霏微。 仙人或送青精饭，道士时来白羽衣。青觞雅瑟在盘石，坐看白云天际飞。 竹溪书室图为黄克文题 苏□ 青溪溪上竹无数，爱竹移家竹林住。阶前老竹铿玉声，秋夜读书沾竹露。 书声绕屋杂竹声，竹色侵书助书趣。竹根个个长龙孙，竹上鸾凤亦来聚。 有时携琴信竹弹，两袖清阴分竹翠。云梢月斡竹弄影，杖竹寻诗过桥去。 平生信癖亦爱竹，不问主人造竹所。君不见一筇投陂忽变化，万卷幡胸胜插架 七律·答友人 毛泽东 1961年 九嶷山上白云飞，帝子乘风下翠微。 斑竹一枝千滴泪，红霞万朵百年衣。 洞庭波涌连天雪，长岛人歌动地诗。 我欲因之梦寥廓，芙蓉国里尽朝晖。 病中见窗外竹感赋 董必武 1952年3月4日 竹叶青青不肯黄，枝条楚楚耐严霜。 昭苏万物春风里，更有笋尖出土忙。 题竹 叶剑英 1963年 彩笔凌云画溢思，虚心劲节是吾师； 人生贵有胸中竹，经得艰难考验时。 咏竹 方志敏 雪压竹头低，低下欲沾泥， 一轮红日起，依旧与天齐。 竹 （题画诗） 邓拓 阶前老老苍苍竹，却喜长年衍万竿， 最是虚心留劲节，久经风雨不知寒。 岁寒三友（题画诗） 陶行知 万松岭上松，鼓荡天风， 震动昆仑第一峰。 千军万马波涛怒；海出山中。 竹绿梅花红，转战西东， 争取最后五分钟，百草千花休闲笑， 且待三冬。 《萧湘竹子诗词》代序 熊文愈 1991年4月 华夏竹，上下五千年。 衣食住行用，处处竹相连。 诗词书画卷，卷卷有竹篇。 多少高雅士，情寄幽篁间。 竹溪六君子，竹林七大贤。 东坡有三绝，板桥更超前。 刚直凌云志，虚怀不私偏。 郁郁婆娑叶，经冬不凋残。 迎风更潇洒，亮节益韧坚。 群承竹风格，研竹数十年。 业余集诗画，选纂万余言。 宏扬竹文化，四海共仰瞻。 我亦爱竹者，相逢庆有缘。 聊聊记数语，以电竹诗篇。 题吾友梁铁君侠者画竹 （清）康有为 生挺凌云节，飘摇仍自持。 朔风常凛冽，秋气不离披。 乱叶犹能劲，柔枝不受吹。 只烦文与可，写照特淋漓。 竹诗词自序 周芳纯1991年元旦 安居三年半，静坐读诗篇。 华夏竹文化，源远数千年。 诗词如潮海，无力仔细看。 浏览逾万卷，选编万余言。 古今诗竹者，常学竹风格。 虚心属秉性，高节贵终生。 狂风竿不弯，暴雨肤更洁。 酷署生清阴，严寒葆翠色。 竹帛留青史，竹箭射熊罴。 衣食住行用，无不劳此君。 贡献愈卓越，砍伐更加烈。 此风若不止，竹林尽毁灭。 我编竹诗词，奉献给读者。 劝君爱惜竹，弘扬竹风格。 “水调歌头·咏竹” 钱樟明 有节骨乃坚，无心品自端。 几经狂风骤雨，宁折不易弯。 依旧四季翠绿，不与群芳争艳， 扬首望青天，默默无闻处，萧瑟多昂然。 勇破身，乐捐躯，毫无怨。 楼台庭柱，牧笛洞萧入垂帘。 造福何论早晚？成材勿计后，鳞爪遍人间。 生来不为已，只求把身献。 竹子（哲理诗） 泥土里， 收集拼搏的语言。 憋不住， 给大地开一个眼。 冒尖了， 既虚心又委婉。 做一次总结， 继续向上伸展。 一朵绿色的云， 和太阳把理想畅谈。 ——摘自《陕西科技报》 咏 竹 宋·文同 （忽忆故园修竹因作此诗） 故园修竹绕东溪，占水浸沙一万枝。 我走官途休未得，此君应是怪归迟。 摘自《132名中国国画家》 春江晓景 宋·惠崇 竹外桃花三两枝，春江水暧鸭先知。 萎蒿满地芦芽短，正是河豚欲上时。 笋 宋·王元之 数里春畦独自寻。迸犀抽锦乱森森。 田文死去宾朋散。抛掷三个玳瑁簪。 摘自《咏物诗选》 谢刘仲行惠笋 宋·朱子 谁寄寒林新属笋，开奁喜见白参差。 知君调我酸寒甚，不是封侯食肉姿。 摘自《咏物诗选》 竹 唐·李建勋 琼节高吹宿风枝，风流交我立忘归。 最怜瑟瑟斜阳下，花影相和满客衣。 摘自《咏物诗选》 庭竹 唐·李中 偶自山僧院，移归傍砌栽。 好风终日起，幽鸟有时来。 筛月牵诗兴，笼烟伴酒杯。 南窗轻睡起，萧飒风雨声。 竹 唐·郑谷 宜烟宜雨又宜风，拂水藏时复间松。 移得萧骚从远寺，洗来巯侵见前峰。 侵阶藓折春芽迸，绕径莎微夏阳浓。 无赖杏花多意绪，数枝穿翠好相容。 竹 唐·韦式 竹，临池，似玉。 悒露静，和烟绿。 抢节宁改，贞心自束。 渭曲偏种多，王家看不足。 仙杖正惊龙化，美实当随凤熟。 唯愁吹作别离声，回首驾骖舞阵速。 摘自《古今中外21—30期合订本》 从韦续处觅绵竹 唐·杜甫 华轩蔼蔼他年到，绵竹亭亭出县高。 江上舍前无此物，幸分苍翠拂波涛。 寄题江外草堂 唐·杜甫 我生性放诞，雅欲逃自然。 嗜酒爱风竹，卜居必林泉。